CELEX: C2006/022/14
Language: fi
Date: 2006-01-28 00:00:00
Title: Asia C-406/05: Hoge Raad der Nederlandenin  18.11.2005  tekemällään päätöksellä esittämä ennakkoratkaisupyyntö asiassa Staatssecretaris van Financiën vastaan P. Jurriëns Beheer B.V.

28.1.2006   
            
            
               FI
            
            
               Euroopan unionin virallinen lehti
            
            
               C 22/8
            
         Hoge Raad der Nederlandenin 18.11.2005 tekemällään päätöksellä esittämä ennakkoratkaisupyyntö asiassa Staatssecretaris van Financiën vastaan P. Jurriëns Beheer B.V.
   (Asia C-406/05)
   (2006/C 22/14)
   Oikeudenkäyntikieli: hollanti
   Hoge Raad der Nederlanden on pyytänyt 18.11.2005 tekemällään päätöksellä, joka on saapunut yhteisöjen tuomioistuimeen 21.11.2005, Euroopan yhteisöjen tuomioistuimelta ennakkoratkaisua asiassa Staatssecretaris van Financiën vastaan P. Jurriëns Beheer B.V. seuraaviin kysymyksiin:
   
               1.
            
            
               Riippuuko se, sovelletaanko kuudennen arvonlisäverodirektiivin 13 artiklan B kohdan johdantokappaleen ja d alakohdan johdantokappaletta ja 6 alakohtaa (1) erityisen sijoitusrahaston hallintaan, ainoastaan suoritetun palvelun luonteesta, vai riippuuko sen soveltaminen myös sen edellytyksen täyttymisestä, jonka mukaan hallintapalvelujen on oltava sellaisen henkilön suorittamia, joka on oikeussuhteessa kyseisen rahaston osuudenomistajiin?
            
         
               2.
            
            
               Voidaanko jonkin organisaation kanssa sovittua palvelua, joka, siltä osin kuin kyse on toiminnoista, muodostuu erityisen sijoitusrahaston hallinnasta, pitää edellä ensimmäisessä kysymyksessä mainitussa vapautuksessa tarkoitettuna hallintana, jos se, joka suorittaa palvelun, suorittaa kyseisen palvelun tämän organisaation johtajan ominaisuudessa?
            
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annettu kuudes neuvoston direktiivi 77/388/ETY (EYVL L 145, s. 1).